proxectonos/corpus_dominio_legal_administrativo_tmp huggingface dataset:
27/12/2022 | Administración LocalMunicipal
Cabanas
Aprobación definitiva do expediente de modificación de crédito 44/2022

En cumprimento do disposto o artigo 169.1, por remisión do artigo 177.2 do Real Decreto Lexislativo 2/2004, de 5 de marzo, polo que ese aproba o Texto Refundido da Lei Reguladora das Facendas Locais, e tendo en conta que non se presentaron alegacións durante o prazo de exposición ao público, queda elevado a definitivo o acordo plenario de data 21 de novembro de 2022 polo que e aproba o expediente de modificación de crédito 44/2022, na modalidade de suplemento de crédito financiado con maiores ingresos efectivamente recadados, por importe de 142.442,92 euros, que se fai público resumido por capítulos: Orzamento de gastos Orzamento de ingresos Cabanas, 22 de decembro de 2022 O Alcalde, Carlos Ladra Brage
27/12/2022 | Administración LocalMunicipal
Culleredo
Economía, Facenda e Réxime Interior
Corrección do anuncio da aprobación da convocatoria de concesión de subvencións municipais destinadas a asociacións e entidades sen ánimo de lucro do termo municipal de Culleredo e bases reguladoras da mesma, publicado no BOP núm.237 de 16.12.2022

No Boletín Oficial da Provincia núm.237 de 16.12.2022 publicouse anuncio da aprobación da convocatoria de concesión de subvencións municipais destinadas a asociacións e entidades sen ánimo de lucro do termo municipal de Culleredo e bases reguladoras da mesma. Advertido un erro no mesmo, procédese á súa corrección. Onde di: “ Sexto: Lugar e prazo de presentación de solicitudes Lugar de presentación de solicitudes: Rexistro Municipal do Concello ou en calquera dos rexistros públicos previstos na Lei do Procedemento Administrativo Común das Administracións Públicas. Ademais tamén poderán presentarse de xeito telemático na sede electrónica do Concello de Culleredo. Prazo de presentación de solicitudes: 15 días a partir da publicación da convocatoria no Boletín Oficial da Provincia da Coruña”. Debe dicir: “ Sexto: A presentación realizarase obrigatoriamente por medios electrónicos, de acordo co establecido no art.14.2 da Lei 39/2015, do 1 de outubro, de Procedemento administrativo común das Administracións Públicas. Prazo de presentación de solicitudes: 15 días a partir da publicación da convocatoria no Boletín Oficial da Provincia da Coruña”. Culleredo, a 20 de decembro de 2022 A concelleira delegada de participación cidadá, educación e medio rural Asdo.: Jessica Méndez Sánchez PD (Resolución do 16.12.2020, BOP núm.225 de 31.12.2020)
27/12/2022 | Administración LocalMunicipal
Narón
Intervención
Aprobación do padrón de auga, saneamento, depuración, canon de auga, aluguer de contador e lixo do 4º trimestre de 2022. Liquidacións do concello dende o 13-09-2022 ata o 13-12-2022

A Xunta de Goberno Local, en sesión ordinaria que tivo lugar o día 22/12/2022, adoptou, entre outros, o seguinte acordo: Primeiro: Aprobar o padrón de contribuíntes por auga, saneamento baixa, saneamento alta, depuración baixa, depuración alta, canon de auga, aluguer de contador e lixo, correspondente ao 4º trimestre do ano 2022, cos seguintes importes: Segundo: Aprobar o padrón adicional de contribuíntes polos servizos de auga, saneamento baixa, saneamento alta, depuración baixa, depuración alta, canon de auga, aluguer de contador e lixo, que inclúe os recibos desde o 13 de setembro de 2022 ata o 13 de decembro de 2022, correspondentes ás altas de contribuíntes, atrasos e resolucións emitidas polo Concello de Narón. Sumando os seguintes importes: Exposición: Os padróns quedarán expostos ao público no Concello durante o prazo de 15 días, a contar desde o día seguinte á publicación do Edicto no BOP. O presente anuncio ten carácter de notificación colectiva ao abeiro do disposto no artigo 102 da Lei 58/2003, xeral tributaria, e no artigo 75 da Ordenanza Fiscal nº 1 xeral de xestión, recadación e inspección. Durante o período de exposición pública os interesados poderán examinar os padróns e interpoñer as reclamacións ou alegacións que consideren pertinentes. Recursos: Finalizado o prazo de exposición pública, os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado desde o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados desde o día seguinte ao da notificación da devandita resolución. De non recaer resolución no PRAZO DUN MES a contar desde o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das Facendas Locais, entenderase desestimado, cos efectos xurídicos establecidos nos artigos 24 e 25 da Lei 39/2015 de 1 de outubro, do Procedemento Administrativo Común das Administracións Públicas. Con todo, se se considera conveniente, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 22 de decembro de 2022 A alcaldesa- presidenta Marián Ferreiro Díaz
27/12/2022 | Administración LocalMunicipal
Culleredo
Persoal e Organización
Corrección de erro do anuncio da lista definitiva dos/das aspirantes admitidos/as e excluídos/as no proceso selectivo convocado para a provisión de 5 prazas de policía local (4 mediante acceso libre e 1 mediante concurso).

Por resolución da sra. concelleira delegada de seguridade cidadá e persoal asinada o 20 de decembro de 2022 resolveuse o seguinte: “Corrixir o erro detectado no número do DNI do admitido co número de orde 185 na lista definitiva dos/as aspirantes admitidos/as da resolucíón da concelleira delegada de seguridade cidadá e persoal de 15 de decembro de 2022 no seguinte senso: O que se publica para xeral coñecemento. Culleredo, a 21 de decembro de 2022 A concelleira delegada de Seguridade cidadá e Persoal Marta María Figueroa Fuentes P. D.(Resolución do 13.07.2020, núm.114 BOP 23.07.2020)
27/12/2022 | Administración LocalMunicipal
Oroso
Rectificación de erro na ordenanza reguladora do prezo público pola utilización da escola infantil do Concello de Oroso

Terminado o prazo de exposición pública sen presentación de reclamacións da modificación da Ordenanza Reguladora do Prezo Público pola utilización da Escola Infantil do Concello de Oroso, aprobada na sesión plenaria de data 28 de xullo de 2022 publicouse o texto integro da mesma no Boletín Oficial da Provincia número 194 de 13 de outubro de 2022. Advertido erro material na Disposición Derrogatoria da Ordenanza Fiscal por acordo do Pleno da Corporación adoptado na súa sesión ordinaria de data 24 de novembro de 2022 procedeuse á rectificación do mesmo no seguinte sentido: Onde di: “A partir do 1 de setembro de 2022 quedan derrogadas as tarifas sinaladas no artigo 5 apartado 1 da presente ordenanza ao abeiro do establecido na disposición adicional novena apartado 7 da Lei 13/2008 de 3 de decembro, de Servizos Sociais de Galicia” Debe decir: “A partir do 1 de setembro de 2022 queda establecida unha bonificación do 100% das tarifas sinaladas no artigo 5 apartado 1 da presente ordenanza ao abeiro do establecido na disposición adicional novena apartados 2 e 7 da Lei 13/2008 de 3 de decembro, de Servizos Sociais de Galicia” O que se fai público para xeral coñecemento en aplicación de acordo co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da lei reguladora das facendas locais. En Oroso, 21 de decembro de 2022 O alcalde-presidente Luis Rey Villaverde.
27/12/2022 | Administración LocalMunicipal
Porto do Son
Nomeamento de funcionaria interina arquitecta ata a reincorporación do seu titular

Por Decreto da Alcaldía núm.2022/1416 asinado na data 21/12/2022, resolveuse nomear a DªOana Daniela Boubnane Karapetyan, con DNI número ***7229**, funcionaria interina do Concello de Porto do Son, ata a reincorporación do seu titular, dun posto de traballo de arquitecto, da Escala de Administración Especial, Subescala Técnica, Grupo A, Subgrupo A1. Todo elo de conformidade co previsto no artigo 10.1b) do TREBEP. O que se fai público para xeral coñecemento e aos efectos oportunos. Contra este acordo que pon fin á vía administrativa, poderá interpoñerse potestativamente recurso de reposición, no prazo dun mes, a contar dende o seguinte día hábil á recepción da presente notificación diante do Alcalde-Presidente. Se transcorrido un mes dende a interposición do recurso non se recibiu resolución expresa do mesmo, terase por desestimado e poderase interpoñer o recurso contencioso-administrativo ante o Xulgado ou Sala do Contencioso-Administrativo do Tribunal Superior de Xustiza de Galicia, no prazo de 6 meses a contar dende o día seguinte a aquel en que o Concello tería que resolver o recurso de reposición, na forma e cos requisitos esixidos na Lei 29/1998, de 13 de xullo, reguladora da xurisdicción contencioso-administrativa. No caso de resolución expresa desestimatoria do recurso de reposición, o prazo para interpoñer o recurso contencioso-administrativo será de dous meses ante o órgano da xurisdicción contencioso-administrativa. De tódolos xeitos, pódese intepoñer directamente o recurso contencioso-administrativo, sen necesidade de interpoñer previamente o recurso de reposición, ante o órgano da xurisdicción contencioso-administrativia, no prazo de dous meses a contar dende o seguinte día hábil á recepción da presente notificación, na forma e cos requisitos esixidos na Lei 29/1998, de 13 de xullo, reguladora da xurisdicción contencioso-administrativa. Todo elo sen prexuízo da interposición de calquera outro recurso que o interesado estime pertinente. En Porto do Son, a 22 de decembro de 2022. O Alcalde José Luis Oujo Pouso.
27/12/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de delegación da contratación no Concello de Carballo das obras incluídas no proxecto: “melloras na estrada DP -1901 Carballo a Sísamo, fase III” PK 0+802,50 a PK 2+670

Na sesión plenaria celebrada o 22/12/2022 aprobouse delegar no Concello de Carballo a contratación as obras incluidas no proxecto “Melloras na estrada DP -1901 Carballo a Sísamo, Fase III” Pk 0+802,50 a Pk 2+670. A delegación comprende a contratación das obras con arranxo aos pregos tipos da Deputación, a adxudicación por procedemento aberto e a formalización dos contratos, a tramitación das correspondentes certificacións de obras, a codirección das obras e o exercicio das prerrogativas inherentes a contratación, a extinción do contrato e demáis facultades correspondentes á contratación das obras. Todo iso condicionado á aprobación do convenio de cooperación entre a Deputación Provincial da Coruña e o concello de Carballo para a execución e financiacion das obras de “melloras na estrada DP -1901 Carballo a Sísamo, fase III e ulterior cesión das obras e da estrada ao concello de Carballo. A Coruña, 23 de decembro de 2022 O Secretario Accidental, O Presidente, Miguel Iglesias Martínez Valentín González Formoso
27/12/2022 | Administración LocalMunicipal
Cabanas
Aprobación definitiva do expediente de modificación de crédito 45/2022

En cumprimento do disposto o artigo 169.1, por remisión do artigo 177.2 do Real Decreto Lexislativo 2/2004, de 5 de marzo, polo que ese aproba o Texto Refundido da Lei Reguladora das Facendas Locais, e tendo en conta que non se presentaron alegacións durante o prazo de exposición ao público, queda elevado a definitivo o acordo plenario de data 21 de novembro de 2022 polo que e aproba o expediente de modificación de crédito 45/2022, na modalidade de crédito extraordinario financiado con maiores ingresos efectivamente recadados, por importe de 75.248,68 euros, que se fai público resumido por capítulos: Cabanas, 22 de decembro de 2022 O Alcalde, Carlos Ladra Brage
27/12/2022 | Administración LocalMunicipal
Oroso
Aprobación inicial de expediente de modificación do saldo inicial de obrigas recoñecidas pendentes de pago correspondentes á agrupación de exercicios pechados

ANUNCIO APROBACIÓN INICIAL EXPEDIENTE MODIFICACIÓN SALDO INICIAL OBRIGAS RECOÑECIDAS EXERCICIOS PECHADOS. Aprobado inicialmente en sesión plenaria ordinaria do Pleno do Concello de data 24 de novembro de 2022 o expediente de modificación do saldo inicial de obrigas recoñecidas procedentes da agrupación de exercicios pechados co seguinte detalle: Sométese o expediente a trámite de información pública mediante anuncio no Boletín Oficial da Provincia e no taboeiro de edictos do Concello durante un prazo de 15 días hábiles durante os cales os interesados poderán presentar as alegacións que consideren oportunas en defensa dos seus dereitos. De non presentarse reclamacións durante dito prazo entenderase definitivamente adoptado o acordo ata entón provisional. Oroso, 21 de decembro de 2022 O Alcalde. Asdo. Luis Rey Villaverde.
27/12/2022 | Administración LocalMunicipal
A Coruña
Persoal
Anuncio nomeamento técnicos/as de administración xeral, como persoal funcionario de carreira.

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 11 de novembro de 2022, resolveuse o seguinte: Primeiro.- Nomear persoal funcionario de carreira, na praza de técnico/a de administración xeral, da escala de administración xeral, subescala técnica, do subgrupo A1, ás persoas aspirantes aprobadas que se relacionan no anexo a este informe, ordenadas de acordo coa puntuación final obtida no proceso selectivo e con expresión dos destinos, en adscrición definitiva, que se lle adxudican. Segundo.- Para adquirir a condición de persoal funcionario de carreira, as persoas anteriormente relacionadas deberán cumprir os requisitos esixidos no artigo 60 da Lei 2/2015, do 29 de abril, e tomar posesión no prazo dun mes, que comezará a computarse desde o día seguinte á publicación da correspondente resolución. Terceiro.- Declarar desertas 16 prazas das 22 prazas de técnico/a de administración xeral, da escala de Administración xeral, subescala técnica, do subgrupo A1, convocadas, pola quenda libre, mediante Resolución do 28/12/2021 do Concelleiro delegado de Economía, Facenda e Réxime Interior (BOP núm.249 do 31/12/2021). Unha praza correspondente á OEP do ano 2018 (BOP núm.139 do 23/07/2018; BOP núm.232 do 05/12/2018; BOP núm.247 do 28/12/2018), 8 prazas da OEP do ano 2020 (BOP núm.98 do 01/07/2020 e BOP núm.149 do 10/09/2020) e 7 prazas da OEP do ano 2021 (BOP núm.171 do 08/09/2021). Cuarto.- De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. ANEXO A Coruña, 22 de decembro de 2022. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
27/12/2022 | Administración LocalMunicipal
Curtis
Aprobación inicial do orzamento 2023 e masa salarial

Aprobado inicialmente polo Pleno Municipal da Corporación en sesión ordinaria celebrada o día 23 de decembro de 2022, o Presuposto Xeral para o exercicio económico de 2023, xunto con toda a documentación que o integra, así como a aprobación do teito de gasto, de conformidade co disposto no art.169.1 do Real decreto lexislativo 2/2004 de 5 marzo polo que se aproba o texto refundido da Lei reguladora das facendas locais, e disposicións concordantes, exponse ao público na Secretaría deste concello, por prazo de quince días hábiles -que empezará a contarse desde o seguinte ó da inserción deste edicto no Boletín Oficial da Provincia-. Durante este prazo, os interesados poderán examinar o expediente e presentar as reclamacións que consideren pertinentes dirixidas ao alcalde. Se non se presentasen reclamacións, o Orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Así mesmo, o Pleno aprobou a masa salarial do persoal laboral ao servizo do Concello de Curtis, que ascende a un importe de 945.914,23 €. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Curtis, 26 de decembro de 2022. O alcalde Javier Fco. Caínzos Vázquez.
27/12/2022 | Administración LocalMunicipal
Muros
Corrección de erros do Bases xerais e específicas que rexerán as convocatorias dos procedementos selectivos correspondentes ás prazas de estabilización de emprego temporal do Concello de Muros do ano 2022.

Corrección de erros das Bases xerais e específicas que rexerán as convocatorias dos procedementos selectivos correspondentes ás prazas de estabilización de emprego temporal do Concello de Muros do ano 2022, publicada no BOP da Coruña núm.233 de 12 de decembro de 2022. A Alcaldía deste concello por Resolución número 1448/2022 de 21 de decembro adoptou o seguinte acordo: Advertido un erro no Anexo I punto 1 base segunda das bases xerais que rexerán as convocatorias específicas dos procesos selectivos correspondentes ás prazas de estabilización de emprego temporal do Concello de Muros, aprobadas por Resolución da Alcaldía núm.1353/2022 de 2 de decembro, procede a efectuar a seguinte rectificación: Onde di: As prazas vacantes para as que rexerán estas bases xerais son as previstas na oferta de emprego público extraordinaria 2022 para a estabilización de emprego temporal de longa duración, aprobada por acordo da Xunta de Goberno Local do 20 de maio de 2022. O número de prazas a estabilizar, o sistema de selección, a súa denominación e características son as seguintes: *CM: Concurso de Méritos *CO: Concurso Oposición Debe dicir: As prazas vacantes para as que rexerán estas bases xerais son as previstas na oferta de emprego público extraordinaria 2022 para a estabilización de emprego temporal de longa duración, aprobada por acordo da Xunta de Goberno Local do 20 de maio de 2022. O número de prazas a estabilizar, o sistema de selección, a súa denominación e características son as seguintes: *CM: Concurso de Méritos. *CO: Concurso Oposición. ** Prazas en suspensión á espera de sentenza xudicial. Muros, 21 de decembro de 2022 A alcaldesa María Inés Monteagudo Romero
27/12/2022 | Administración LocalMunicipal
Ares
Exposición pública do padrón fiscal 2022. Taxa polo aproveitamento especial de dominio público con caixeiros automáticos, instalados na fachada de establecementos (bancarios, vending, videoclubes, etc.) e con acceso directo dende a vía pública

Aprobado pola Xunta Municipal de Goberno de data 20/12/2022 o Padrón Fiscal Municipal pola Taxa polo Aproveitamento Especial de Terreos de Dominio Público con Caixeiros Automáticos, instalados na fachada de establecementos (bancarios, vending, videoclubes, etc.) e con acceso directo dende a vía pública, correspondente ó exercicio de 2022, se somete a información pública a efectos de reclamacións e alegacións polo prazo de 15 días.  Total suxeitos pasivos 3  Total recibos 4  Total importe do Padrón 1.082,00 € En Ares a, 20 de decembro do 2022 Asdo. D. Julio Ignacio Iglesias Redondo Alcalde- Presidente do Concello de Ares
27/12/2022 | Administración LocalMunicipal
A Capela
Aprobación definitiva do expediente de modificación de créditos n.º 10/2022

Aprobado definitivamente o expediente de modificación de créditos número 10/2022, dentro do vixente orzamento municipal, por un importe de noventa e catro mil setecentos corenta e un euros e vinte e un céntimos de euro (94.741,21 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois do dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición do devandito recurso non suspenderá por si soa a efectividade do acto ou acordo impugnado. A Capela, 22 de decembro de 2022 O alcalde Manuel Meizoso López
27/12/2022 | Administración LocalMunicipal
Oroso
Aprobación provisional da modificación da ordenanza fiscal reguladora da taxa pola prestación do servizo de recollida de residuos sólidos urbanos

O Pleno da Corporación, en sesión celebrada o 24 de novembro de 2022, adoptou acordo provisional de modificación da Ordenanza Fiscal reguladora da taxa pola prestación do servizo de recollida de residuos sólidos urbanos do Concello de Oroso. Cumprindo o disposto no artigo 17 do Real Decreto Lexislativo 2/2004, de 5 de marzo polo que se aproba o Texto Refundido da lei reguladora das facendas locais, o expediente queda exposto ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar ante o Pleno as reclamacións que consideren oportunas. Transcorrido o prazo sen a presentación de reclamacións entenderanse definitivamente aprobada a modificación da Ordenanza. En Oroso, 21 de decembro de 2022 O alcalde-presidente Luis Rey Villaverde.
27/12/2022 | Administración LocalMunicipal
Santiso
Anuncio de oferta de emprego público correspondente á praza de peón-condutor, para o ano 2022, mediante concurso-oposición

Mediante Resolución da Alcaldía do 23 de decembro de 2022, aprobouse a Oferta de Emprego Público, correspondente á praza que a continuación se relaciona, para o ano 2022, mediante concurso-oposición, ao abeiro da documentación que obra no expediente. Denominación da praza: En Santiso, 23 de decembro de 2022 O Alcalde, Manuel Adán López
27/12/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Acordo do 21 de decembro de 2022 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no Concello de A Laracha (expediente IN407A 2022/71-1).

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS, CT A Viña-Golmar e enlace con RBT, no concello de A Laracha (expediente IN407A 2022/71-1), por resolución desta xefatura territorial, do 22 de novembro de 2022, a favor da entidade beneficiaria Hidroeléctrica de Laracha, S. L., con enderezo en Avda. de Arteixo, 19, 1ºD 15004 A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 1 de marzo de 2023 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de A Laracha, deducida da que se someteu a información pública no DOG do 25.08.2022, no BOP do 11.08.2022 e no xornal La Voz de Galicia do 04.08.2022, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 21 de decembro de 2022 Isidoro Martínez Arca Xefe Territorial da Coruña
27/12/2022 | Administración LocalMunicipal
Fene
Secretaría
Aprobación da oferta de emprego público complementaria do 2022 do Concello de Fene

A Xunta de Goberno Local do Concello de Fene na súa sesión ordinaria do 22.12.2022 aprobou a Oferta de Emprego Público complementaria do ano 2022 que a continuación se detalla: O que se publica para xeral coñecemento Fene, 23 de decembro de 2022 O alcalde Juventino José Trigo Rey
27/12/2022 | Administración LocalMunicipal
Brión
Edicto prezo público para os cursos de formación para o uso das cociñas colaborativas de Brión.

A Xunta de Goberno Local en sesión ordinaria celebrada o 20/12/2022 a teor do establecido na ordenanza fiscal núm.20 PP, reguladora de prezos públicos pola prestación de servizos culturais, educativos, deportivos e de ocio, aprobou o seguinte prezo público, que se concreta na seguinte tarifa: 1º) Prezo público pola asistencia aos cursos de formación para o uso das cociñas colaborativas de Brión, que se realizará no Concello de Brión, de acordo coas seguintes tarifas: - Prezo público alumnado por cada curso básico: 50,00 €. O que se expón ao público para xeral coñecemento mediante anuncio no Boletín Oficial da Provincia. Brión, 21 de decembro de 2022. O alcalde Pablo Lago Sanmartín
27/12/2022 | Administración LocalMunicipal
Abegondo
Lista definitiva de persoas admitidas e excluídas e tribunal nos procesos selectivos convocados polo Concello de Abegondo, polo sistema de concurso, correspondentes ás prazas estruturais vacantes de persoal laboral fixo do Concello de Abegondo

Por medio da Resolución de Alcaldía núm.446/2022 do día 31/10/2022 aprobáronse as bases xerais e específicas da convocatoria excepcional dos procesos selectivos, polo sistema de concurso, correspondentes ás prazas estruturais vacantes de persoal laboral fixo do Concello de Abegondo incluídas na oferta de emprego público de 2021 e incursas nos supostos das disposicións adicionais sexta e oitava da Lei 20/2021, do 28 de decembro. (Estabilización de emprego temporal de longa duración). As bases publicáronse no Boletín Oficial da Provincia da Coruña (BOP) núm.210, do luns, 7 de novembro Comunícase que medio do Resolución de Alcaldía núm.526/ 2022 do día 21/12/2022 resolveuse: “ PRIMEIRO. Aprobar a seguinte relación definitiva de persoas aspirantes admitidas e excluídas para as diferentes prazas convocadas: SEGUNDO. Designar como membros do Tribunal a: TERCEIRO. Publicar no Boletín Oficial da Provincia, así como na sede electrónica deste Concello a lista definitiva dos aspirantes admitidos e excluídos, aos efectos oportunos. “ Abegondo, 21 de decembro de 2022 O alcalde José Antonio Santiso Miramontes
27/12/2022 | Administración LocalMunicipal
Narón
Intervención
Aprobación do padrón fiscal das taxas polos servizos prestados nas escolas infantís municipais. Decembro de 2022

A Xunta de Goberno Local, en sesión celebrada o día 22/12/2022, adoptou entre outros os acordos seguintes: Aprobar o padrón fiscal das taxas polos servizos prestados nas escolas infantís municipais, do mes de decembro de 2022, cun total de 150 contribuíntes e por importe de 5.668,59 €. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o período de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de outubro, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 22 de decembro de 2022 A alcaldesa- presidenta Marián Ferreiro Díaz
27/12/2022 | Administración LocalMunicipal
A Capela
Aprobación do padrón fiscal de novembro 2022 do prezo público do SAF

Unha vez aprobado, por Resolución da Alcaldía n.º 2022-0583 do 15 de decembro, o padrón fiscal do prezo público pola prestación do Servizo de Axuda no Fogar e as liquidacións integrantes del, a efectos da súa notificación colectiva, publícase este para o seu xeral coñecemento en cumprimento dos artigos 102.3 da Lei 58/2003, de 17 de decembro, Xeral Tributaria e 24 do Regulamento Xeral de Recadación, aprobado por Real Decreto 939/2005, de 29 de xullo. O devandito padrón e as liquidacións integrantes del, exporanse ao público por un prazo de vinte días, a contar dende o seguinte ao da publicación do presente anuncio nas dependencias da Corporación, así como na súa sede electrónica (http://concellodacapela.sedelectronica. gal). Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía no prazo dun mes a contar dende o día seguinte ao de finalización do período de exposición pública, de acordo con canto establece o artigo 14.2. c) do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do mencionado tributo en: Localidade: A Capela Oficina de Recadación: Casa do Concello Horario: de 08:00 a 14:00 horas, de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: - Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 15 de decembro de 2022 O alcalde Manuel Meizoso López
27/12/2022 | Administración LocalMunicipal
Narón
Intervención
Aprobacion definitiva do expediente de modificacion de credito 27/2022. Tramitacion: ordinaria

En cumprimento do disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 225 de data 28/11/2022), queda automaticamente elevado a definitivo o acordo plenario do Concello de Narón, de data 24/11/2022, de aprobación inicial do expediente de modificación de créditos nº 27/2022: subexpediente nº 01/2022 de crédito extraordinario, dentro do vixente orzamento municipal, financiado co remanente de tesourería para gastos xerais procedente da liquidación do ano 2021, por un importe total de TRESCENTOS VINTE MIL SEISCENTOS DEZANOVE EUROS CON CORENTA E SETE CÉNTIMOS (320.619,47 €). En aplicación do artigo 169.3 do TRLRFL, o resumo por capítulos dos créditos do estado de gastos do orzamento, en relación ás modificacións introducidas por este expediente, quedaría como segue: Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Naron, 22 de decembro de 2022 A Alcaldesa Asdo. Marián Ferreiro Díaz
27/12/2022 | Administración LocalMunicipal
Ribeira
Aprobación definitiva da modificación da ordenanza fiscal da taxa pola ocupación de terreos de uso público con mesas e cadeiras para o ano 2023

O pleno do concello en data 27 de outubro aprobou inicialmente a modificación da ordenanza fiscal reguladora da taxa pola ocupación de terreos de uso público con mesas e cadeiras, sendo exposto ao público o expediente por trinta días contados a partir do día seguinte da publicación de anuncio no Boletín Oficial da Provincia publicado en data 3 de novembro, de conformidade co previsto no artigo 17 do TR 2/2004 da lei reguladora das facendas locais. Transcorrido o devandito prazo sen presentación de reclamacións, e de conformidade co disposto no devandito artigo 17, enténdese aprobada definitivamente a modificación e procédese a súa publicación íntegra: “Durante o exercicio 2023 suspéndese a vixencia desta ordenanza fiscal de mesas e cadeiras (aplicación e cobro da taxa), tanto das Licenzas por ocupación anual (do 1 de xaneiro ao 31 de decembro) coma no caso de licenza de ocupación turística (comprende o período de semana santa e do 1 de xuño ao 30 de setembro).” A presente modificación da ordenanza entrará en vigor ó día seguinte da súa publicación íntegra no Boletín Oficial da Provincia logo da súa aprobación definitiva polo Pleno da Corporación municipal, e estará en vigor ata a súa derrogación expresa.” Contra a aprobación definitiva desta ordenanza únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar dende o día seguinte á publicación do presente anuncio no Boletín Oficial da Provincia. En Ribeira, a 21 de decembro de 2022 O Alcalde-Presidente Manuel Ruiz Rivas
27/12/2022 | Administración LocalMunicipal
Paderne
Aprobación definitiva do plan municipal de prevención e defensa contra os incendios forestais do Concello de Paderne

Con data do 28.09.2022, o Pleno do Concello de Paderne en sesión extraordinaria, aprobou inicialmente o Plan municipal de prevención e defensa contra incendios forestais do Concello. O Plan foi exposto ao público por un prazo de 20 días hábiles, contados a partires do día seguinte ao da publicación do anuncio de aprobación inicial no Boletín Oficial da Provincia, BOP nº 190 do 05.10.2022, para que os interesados presentaran as alegacións que consideraran oportunas. Rematado dito prazo consta no expediente administrativo a presentación dunha alegación da cal deuse traslado á Dirección Xeral de Defensa do Monte da Consellería de Medio Rural para emisión de informe que consta asinado o 22/11/2022, sendo favorable ao Plan inicialmente aprobado. Polo Pleno do Concello de Paderne, na sesión extraordinaria celebrada o día 22 de decembro de 2022 aprobouse definitivamente o Plan Municipal de Prevención e defensa contra os incendios forestais do Concello de Paderne desestimando a única alegación presentada. O documento aprobado definitivamente poderá consultarse no taboleiro de anuncios da sede electrónica do Concello de Paderne.https://sede.concellodepaderne.es/sxc/es/informacion/Contra dito acordo, que pon fin á vía administrativa, poderase interpoñer recurso contencioso-administrativo ante o Xulgado do Contencioso Administrativo de A Coruña, no prazo de dous meses a contar dende a publicación do anuncio, de conformidade co artigo 46 da Lei 29/1998, de 13 de xullo reguladora da Xurisdición Contencioso-Administrativa. Non obstante, con carácter previo e potestativo, poderase interpoñer recurso de reposición ante o Pleno deste Concello, no prazo dun mes contado a partir do día seguinte ao da súa publicación, segundo dispoñen os artigos 123 e 124 da Lei 39/2015, de 1 de outubro, del Procedemento Administrativo Común de las Administracións Públicas, recurso que deberá entenderse desestimado se no prazo dun mes non é notificada resolución expresa, a efectos da interposición do correspondente recurso contencioso-administrativo. Todo iso, sen prexuízo de calquera outros recursos, que se estimen oportunos exercitar. En Paderne, a 22 de decembro de 2022 O ALCALDE D. César Longo Queijo
01/12/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.87993. Peche e parcela. Concello de Sada

Irving Mores Perez de Ciriza, solicita de Augas de Galicia por atoparse nas marxes do río s/d, a autorización de obras, no polígono 10, parcela 428, no lugar de Souto, parroquia de Carnoedo (Santo André), Concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.87993. As obras solicitadas consisten no peche de parcela mediante bloques de formigón prefabricado, rematado cunha maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 25 de novembro do 2022 A/o xefa/e do Servizo Territorial – Ana Ascension Hasbi Booker (Sinatura dixital)
01/12/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación DP 1406 de Neaño ao Allo por Cesullas. mellora da seguridade viaria, pq 0+680 ao 1+900. (Cabana de Bergantiños) 2022.1110.0004.0 DP 1406

O Pleno da Corporación en sesión celebrada o día 29/04/2022 acordou a aprobación do VIPI/2022 - INVERSIONS VIAS PROVINCIAIS, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia nº 90 do 12/05/2022, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013 do 28 de xullo, de Estradas de Galicia, convocase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das Actas Previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 13/12/2022 Horario: 16:30 Lugar: CASA DO CONCELLO Concello: CABANA DE BERGANTIÑOS Data: 13/12/2022 Horario: 16:45 Lugar: CASA DO CONCELLO Concello: CABANA DE BERGANTIÑOS Data: 13/12/2022 Horario: 17:00 Lugar: CASA DO CONCELLO Concello: CABANA DE BERGANTIÑOS Data: 13/12/2022 Horario: 17:15 Lugar: CASA DO CONCELLO Concello: CABANA DE BERGANTIÑOS Data: 13/12/2022 Horario: 17:30 Lugar: CASA DO CONCELLO Concello: CABANA DE BERGANTIÑOS Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento do Acta Previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña nº 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña, 29/11/2022 O PRESIDENTE A SECRETARIA Valentín González Formoso Amparo Taboada Gil
01/12/2022 | Administración LocalMunicipal
Mugardos
Padrón do servizo de axuda no fogar de prestación básica e dependencia outubro 2022

A resolución núm.1122 do 25/11/2022 aprobou os padróns fiscais correspondentes ao mes de outubro 2022 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Asinado polo concelleiro Delegado de Facenda, Persoal e Participación Cidadá, José Miguel Mahía Prados (Delegación da Alcaldía: R. A. 536 de 24/05/2021) o 28/11/2022 tal e como se indica no panel de sinaturas.
01/12/2022 | Administración LocalMunicipal
A Laracha
Ampliación de plazos-concurso de TikToks- contra violencia de xénero 2022

Por Resolución de Alcaldía nº 1488/2022 aprobase a ampliación de prazos par o concurso de TikToks contra a violencia de xénero 2022, co seguinte contido: O 9 de novembro de 2022 apróbanse por Resolución de Alcaldía nº 1382/2022 as bases do CONCURSO DE TIKTOKS- CONTRA VIOLENCIA DE XENERO 2022 e publícanse estas no BOP nº 216 de 15 de novembro de 2022. Abríndose un prazo de inscrición dende o dia 19 de novembro ata o 24 de novembro as 10:00 h. Rematado dito prazo e visto que non se presentaron participantes suficientes, vese necesario a ampliación de prazos para que se poida realizar o concurso. No uso das atribucións que me outorga a lexislación do réxime local, RESOLVO: PRIMEIRO.- Ampliar os prazos do concurso mencionado quedando como a continuación se indica: - Prazo de inscrición: ata o 9.12.2022 ás 10:00 a. m. - Votacións dos vídeos: do 10.12.2022 ao 21.12.2022 ás 10:00 a. m. - Publicación da relación de persoas gañadoras do concurso: o 26.12.2022 SEGUNDO.- Modificar as bases de forma que: A base Quinta queda redactada da seguinte forma: “O prazo de inscrición ábrese dende o 19 de novembro de 2022 ata o 9 de decembro de 2022 ás 10:00 h.” A base Sexta queda redactada da seguinte forma: “Outorgaranse tres premios aos vídeos que obteñan máis “me gusta” no Instagram xuventudealaracha dende o 10 de decembro de 2022 ao 21 de decembro de 2022 ás 10:00 h. O día 26 de decembro de 2022 publicarase a relación de persoas gañadoras na web do Concello e nas súas redes sociais. Os premios a outorgar son os seguintes: - 1º premio: 300,00 € - 2º premio: 200,00 € - 3º premio: 100,00 €” O Alcalde, Jose Manuel Lopez Varela A Laracha 25 de novembro de 2022
01/12/2022 | Administración LocalProvincial
Deputación Provincial da Coruña
Servizo de Xestión de Plans. Sección de Plans Provinciais
Aprobación da segunda e derradeira fase do Plan provincial de cooperación ás obras e servizos de competencia municipal (Plan único de concellos) POS+Adicional 2/2022 por maior achega provincial

O Pleno da Deputación Provincial da Coruña, na sesión ordinaria que tivo lugar o vinte e cinco de novembro de dous mil vinte e dous (25/11/2022), acordou a aprobación do asunto que deseguido se menciona: O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o corresponde expediente no Servizo de Xestión de Plans. A Coruña, 25 de novembro de 2022 O presidente A secretaria xeral Valentín González Formoso Amparo Taboada Gil